R.A.ROMATSA „Administraţia Română a Serviciilor de Trafic Aerian”, aflată sub autoritatea Ministerului Transporturilor, organizează o sesiune de recrutare şi selecţie a personalului care va urma un curs de formare în vederea pregătirii pentru obţinerea licenţei de Controlor Trafic Aerian stagiar pentru următoarele unităţi de trafic: TWR Cluj – DSNA Cluj, TWR Oradea – DSNA Oradea, TWR Satu Mare – DSNA Satu Mare, TWR Baia Mare – DSNA Baia Mare, TWR Târgu Mureş – DSNA Târgu Mureş și TWR Sibiu – DSNA Sibiu.

Recrutarea şi selecţia candidaților se vor desfăşura începând cu data de 21.11.2016 la sediul R.A.ROMATSA – DSNA Cluj din strada Dâmboviţei nr. 1, Cluj-Napoca, judeţul Cluj.

Dosarul se va depune până cel mai târziu la data de 16.11.2016 ora 14,30 la sediul RA ROMATSA – DSNA Cluj, – Serviciul Resurse Umane, după cum urmează: LUNI, MARTI, MIERCURI, JOI – între orele 10.00-14.30 și VINERI – între orele 10:00-13:00. Informaţii suplimentare se pot obţine la tel: 0264/448460. Regulamentul pentru organizarea selecţiei, poate fi consultat de candidaţi, la cerere, la sediul RA ROMATSA – DSNA Cluj.

Condiţiile pentru înscrierea unui candidat la examenul de controlor de trafic aerian includ: vârsta minimă de 18 ani, absol­vi­rea cel puţin a studiilor medii cu diplomă de bacalaureat, cunoaş­terea limbii engleze (nivel „Higher Intermediate”), să nu deţină sau să nu fi deţinut licenţă de controlor de trafic aerian şi să nu fi trecut printr-un test similar în ultimele 12 luni de la data înscrierii.

Printre abilităţile ne­cesare pentru această profesie se nu­mără: caracter puternic şi rezis­tenţă la stres, orientare şi vedere în spaţiu foarte bună, memorie bună, gândire rapidă, abilităţi de a lua rapid decizii corecte, abilităţi de a îndeplini simultan mai multe sarcini, să lucreze bine cu cifre, spirit de lucru în echipă şi să poată lucra în schimburi (ture de zi, de noapte, lucru în perioada sărbăto­rilor legale etc.), capacitate mare de adaptare la situaţii complexe şi acuitate vizuală şi auditivă foarte bună, potrivit site-ului ROMATSA.

Toate detaliile despre sesiunea de recrutare şi selecţie a personalului care va urma un curs de formare în vederea pregătirii pentru obţinerea licenţei de Controlor Trafic Aerian stagiar pot fi consultate AICI.